EkBass/fiwiki-20250220-pages-articles huggingface dataset:
Coco Bandicoot

Coco Bandicoot on fiktiivinen pelihahmo, joka on esiintynyt Crash Bandicoot -pelisarjan peleissä. Coco on Crashin nuorempi sisko, ja hänet nähtiin Crash Bandicoot -peleissä ensimmäistä kertaa Crash Bandicoot 2: Cortex Strikes Back -pelissä. == Hahmo == === Persoona === Coco on Crashin nörtti pikkusisko ja hänen tunnusmerkkeihin kuuluu muun muassa kannettava tietokone, usein vaaleanvioletti. Luonteeltaan hän on rauhallinen ja suvaitsevainen. Myöhemmissä peleissä, kuten Crash Tag Team Racingissa ja eteenpäin, Coco on tyttömäisempi kuin aiemmissa peleissä, eikä kanna mukanaan läppäriä. Coco näyttää myös vanhemmalta kuin ennen. === Rooli peleissä === Coco esiintyi ensimmäistä kertaa pelissä Crash Bandicoot 2: Cortex Strikes Back. Cocolla pääsi pelaamaan vasta ensimmäistä kertaa pelissä Crash Bandicoot 3: Warped. Hänellä pystyi pelaamaan vain muutamalla tasolla ja vain neljännellä päävastus-tasolla, jossa hän taistelee N.Giniä vastaan. Tämän jälkeen Coco on bongattu myös peleissä Crash Team Racing, Crash Bandicoot: The Wrath of Cortex, Crash Nitro Kart, Crash Twinsanity, Crash Tag Team Racing, Crash Boom Bang!, Crash Bash ja Crash: Mind over Mutant sekä Crash of the Titansissa Coco tapasi Crash Bandicoot 3: Warped -pelissä Pura-tiikerin, johon hän kiintyi syvästi. Puraakin on nähty useassa Crash Bandicoot -pelissä. Samassa pelissä Coco otti yhteen myös Tri. N. Gin -pomovastuksen kanssa avaruudessa. Bandicoot, Coco en:List of Crash Bandicoot series characters#Coco Bandicoot fr:Personnages de Crash Bandicoot#Coco Bandicoot Luokka:Kuvitteelliset pussieläimet Luokka:Videopelihahmot Luokka:Kuvitteelliset nerot Luokka:Kuvitteelliset tieteilijät Luokka:Kuvitteelliset keksijät
Reggina Calcio

Reggina Calcio on Reggio di Calabrian kaupungista kotoisin oleva jalkapalloseura, joka pelaa kaudella 2022-2023 Italian toiseksi korkeimmalla sarjatasolla Serie B:ssä. Seura perustettiin vuonna 1914 nimellä Unione Sportiva Reggio Calabria ja se on historiansa aikana kokenut monia nimenmuutoksia (SC Reggio, Reggio FBC., AS Reggina, SS La Dominante, AS Reggina). Nykyinen nimi otettiin käyttöön vuonna 1986. Seuraa kutsutaan tunnusvärin mukaan lempinimellä Amaranto (tummanpunaiset). Reggina nousi ensimmäisen kerran Italian pääsarjaan Serie A:han vuonna 1999, putosi kaksi vuotta myöhemmin Serie B:hen ja nousi uudestaan pääsarjatasolle kaudeksi 2003–2004. Italian jalkapalloskandaalin tutkimuksissa osoittautui, että Reggina oli ollut osallinen laittomuuksiin ja sen pudottamista Serie B:hen vaadittiin. Tuomio kuitenkin lieveni ja seura sai jatkaa Serie A:ssa, mutta se joutui aloittamaan kauden 2006–2007 −15 pisteellä. Seura putosi kauden 2008–2009 päätteeksi Serie B:hen. Regginalla ei ole merkittäviä saavutuksia. Paras sijoitus Serie A:ssa on 10. sija kaudelta 2004–2005. ==Entisiä pelaajia== * Davide Baiocco * Rolando Bianchi * Emiliano Bonazzoli * Benito Carbone * Shunsuke Nakamura * Simone Perrotta * Andrea Pirlo * Cristiano Zanetti ==Aiheesta muualla== * Virallinen kotisivu Luokka:Italialaiset jalkapalloseurat Luokka:Reggio Calabria
Mielenvireys

Mielenvireys ry on oululainen vuonna 1970 perustettu Mielenterveyden keskusliittoon kuuluva yhdistys. Sen tarkoituksena on aktivoida, ja yhdistää Oulun sekä ympäristökuntien alueella asuvia psyykkisistä häiriöistä kuntoutuvia henkilöitä. Toiminta-ajatuksena on mielenterveyskuntoutujien toimintakyvyn ylläpitäminen, syrjäytymisen ehkäisy sekä aseman parantaminen luomalla edellytyksiä omaehtoiselle vertaistoiminnalle. Yhdistyksen toimitilat sijaitsevat Oulun keskustassa, jossa järjestetään ohjattua harraste- ja viriketoimintaa sekä vertaisryhmätoimintaa arkipäivisin. Yhdistyksen jäsenillä on mahdollisuus osallistua tuettuun retki- ja harrastustoimintaan. Toimintaan osallistuu viikoittain noin 150 ihmistä. Yhdistyksen toiminnan rahoittaa Sosiaali- ja terveysjärjestöjen avustuskeskus. ==Lähteet== Luokka:Suomalaiset potilas- ja vammaisjärjestöt
Kirov (1936)

Kirov () oli Neuvostoliiton laivaston Kirov-luokan kevyt risteilijä (projekti 26), joka oli Itämeren laivastossa 1930-luvulta romuttamiseensa saakka. Se oli yksi harvoista suurista neuvostoliittolaisista sota-aluksista, jotka selvisivät toisesta maailmansodasta. == Valmistus == Alus tilattiin 29. joulukuuta Ordžonikidzen telakalta Leningradista, missä köli laskettiin 22. lokakuuta 1935 telakkanumerolla S270. Se laskettiin vesille 30. marraskuuta 1936 nimettynä venäläisen vallankumouksellisen Sergei Kirovin mukaan ja valmistui 23. syyskuuta 1938.Whitley, M. J. s. 209 == Palvelus == Palvelukseenotettaessa alus sijoitettiin Itämeren laivastoon. Se osallistui 1. joulukuuta 1939 talvisodassa hyökkäykseen suomalaisia rannikkopattereita vastaan Russarössä ja Hangossa. Kesäkuussa 1941 Saksan hyökättyä Neuvostoliittoon Kirov suojasi Daugavgrīvassa Riianlahdella hävittäjiä, jotka miinoittivat Kuurinkurkkua. Saksalaisten nopea eteneminen teki kuitenkin operaation turhaksi, koska puna-armeija joutui vetäytymään Riiasta jo kesäkuun lopulla. Saksalaisten miehitettyä Riiankurkun alueen alus joutui käyttämään vaihtoehtoisia reittejä päästäkseen Suomenlahdelle. Alus kevennettiin poistamalla kaikki turha ja se kykeni vetäytymään Tallinnaan. Alus oli 28.-29. elokuuta Tallinnan evakuointisaattueiden lippulaivana.Whitley, M. J. s. 211 Alus pääsi vaurioitta Leningradiin, missä se liitettiin Kronstadtin- Oranienbaumin suojaksi muodostettuun laivasto-osastoon suojaamaan maajoukkoja tykistöllään. Alus vaurioitui 4. huhtikuuta 1942 Saksan ilmavoimien hyökkäyksessä, kun siihen osui pommi ja kymmenen muuta lähistölle. Alukseen osui 24. huhtikuuta vielä kaksi pommia, jotka upottivat aluksen. Hylky kuitenkin nostettiin ja korjattiin vuoden 1943 aikana. Tammikuussa 1944 se tuki tykistöllään Leningradin saarron murtaneita puna-armeijan joukkoja ja Krasnosel-Ropshkinin operaatiota. Kesäkuussa alus tuki tykistöllään Viipuriin hyökkäävää puna-armeijaa, minkä jälkeen se oli muiden raskaiden pinta-alusten kanssa Leningradissa osallistumatta sotatoimiin. Sodan jälkeen alus oli esikuntana ja 1960-luvulta lähtien koululaivana, kunnes se poistettiin alusluettelosta joulukuussa 1974. Käytöstä poiston jälkeen kaksi aluksen tykkitorneista asetettiin monumenttiin PietariinKirovin tykit. ==Lähteet== * * === Viitteet === Luokka:Kirov-luokan risteilijät Luokka:Neuvostoliittolaiset toisen maailmansodan risteilijät
Psalmi 23

Psalmi 23 eli "Herra on paimeneni" -psalmi on yksi tunnetuimmista psalmeista. Jakeen teema asettaa Jumalan suojelijan ja ylläpitäjän asemaan ja sitä luetaan ja lainataan tavanomaisesti kristittyjen ja juutalaisten keskuudessa. Lauluksi sen ovat sovittaneet muiden muassa Leonard Bernstein (Chichester Psalms) ja Einojuhani Rautavaara. Psalmi inspiroi myös Arthur Bliss hänen sävellyksessä Meditations on a Theme by John Blow. 1\. "Herra on minun paimeneni, ei minulta mitään puutu." 2\. "Hän vie minut vihreille niityille, hän johtaa minut vetten ääreen, siellä saan levätä." 3\. "Hän virvoittaa minun sieluni, hän ohjaa minua oikeaa tietä nimensä kunnian tähden." 4\. "Vaikka minä kulkisin pimeimmän laakson läpi, en pelkäisi mitään pahaa, sillä sinä olet minun kanssani. Sinä suojelet minua kädelläsi, johdatat paimensauvallasi." 5\. "Sinä katat minulle pöydän vihollisteni silmien eteen. Sinä voitelet pääni tuoksuvalla öljyllä, ja minun maljani on ylitsevuotavainen." 6\. "Sinun hyvyytesi ja rakkautesi ympäröi minut kaikkina elämäni päivinä, ja minä saan asua Herran huoneessa päivieni loppuun asti." == Aiheesta muualla == * Psalmi 23 suomenkielisessä Raamatussa (1933/1938) Luokka:Psalmit
Joanna Saturna

Joanna Saturna on kahvelikuunari, joka valmistui Vlaardingenissa, Hollannissa vuonna 1903. Alus ostettiin Suomeen vuonna 2000 suoraan rahtiliikenteestä. Purjealus on hyväksytty Museoviraston ylläpitämään perinnepurjelaivarekisteriin. Alus on Suomen vanhin charter-toimintaa harjoittava purjealus. == Tekniset tiedot == *Isomasto: 30 m *Purjepinta-ala: 420 m² *Generaattori: 50 Kva Valmet, 10 Kva Onan *Jännite: 380/220/24/12V == Aiheesta muualla == *Joannasaturna.com Luokka:Suomalaiset purjelaivat
Koppapäiset

Koppapäiset (Holocephali) on rustokalojen alaluokka, johon kuuluu vain yksi elossa oleva lahko, sillikuningaskalat (Chimaeriformes). Toiseen rustokalojen alaluokkaan kuuluvat hait ja rauskut. Koppapäisten fossiileja on löydetty jo devonikauden kerrostumista. == Luokittelu == * Alaluokka: Koppapäiset (Holocephali) ** Lahko: †Debeeriiformes ** Lahko: †Eugeneodontiformes ** Lahko: †Helodontiformes ** Ylälahko: Holocephalomorpha *** Lahko: Sillikuningaskalat (Chimaeriformes) *** Lahko: †Chondrenchelyiformes *** Lahko: †Cochliodontiformes *** Lahko: †Copodontiformes *** Lahko: †Menaspiformes *** Lahko: †Psammodontiformes ** Lahko: †Iniopterygiformes ** Lahko: †Orodontiformes ** Lahko: †Petalodontiformes == Kuvagalleria == Harpacanthus2DB.jpg|†Harpacanthus fimbriatus Helicoprion as chimeroid.jpg|†Helicoprion bessonowi Edestus protopirata1DB.jpg|†Edestus heinrichi Falcatus.jpg|†Falcatus falcatus Stethacanthus1DB.jpg|†Stethacanthus productus Orodus sp1DB.jpg|†Orodus MenaspidDB17.jpg|†Menaspis armata ja †Deltoptychius == Lähteet == * === Viitteet === *
Klaani (täsmennyssivu)

Klaani voi tarkoittaa seuraavia asioita: * klaani, sukuyhteisö * Klaani (The Tribe), uusiseelantilainen nuorten tieteistelevisiosarja vuosilta 1999–2003 * Klaani, vuosina 1994–2002 toiminut suomalainen yhtye * Klaani – tarina Sammakoitten suvusta, Mika Kaurismäen elokuva vuodelta 1984 * klaani, vapaamuotoinen käyttäjäryhmä joissakin videopeleissä, tyypillisesti FPS- peleissä tai tietokoneroolipeleissä * Klaani, Tauno Kaukosen romaani vuodelta 1963.
Niamh Cusack

Niamh Cusack (s. 20. lokakuuta 1959 Dalkey) on irlantilainen näyttelijä. Hän on näyttelijä Cyril Cusackin tytär ja Sinéad Cusackin, Sorcha Cusackin ja Catherine Cusackin sisko. Niamh Cusack näytteli tohtori Kate Rowania televisiosarjassa Sydämen asialla. Niamh Cusack on Jeremy Ironsin käly. == Lähteet == == Aiheesta muualla == * * Luokka:Irlantilaiset näyttelijät Luokka:Royal Shakespeare Companyn jäsenet Luokka:Vuonna 1959 syntyneet Luokka:Elävät henkilöt
Etelänpuukiipijä

Etelänpuukiipijä (Certhia brachydactyla) muistuttaa puukiipijää. Sen elinalue rajoittuu Etelä- ja Keski-Eurooppaan. Etelänpuukiipijän erottaa Suomessakin esiintyvästä puukiipijästä lähinnä siitä, että sen kupeet ovat ruskehtavat, kun taas puukiipijällä ne ovat vaaleat. Etelänpuukiipijää ei ole tavattu Suomessa. Etelänpuukiipijän tieteellinen lajinimi, brachydactyla, merkitsee lyhytvarpaista. Sen takavarpaan kynsi onkin paljon lyhyempi kuin puukiipijällä, mutta tämän eron voi huomata vain tutkija, joka pitää lintua kädessään. Etelänpuukiipijä on 12–13 cm pitkä ja painaa 8–12 g. ==Elinympäristö== Etelänpuukiipijän elinympäristöjä ovat lehtimetsät, puistot ja puutarhat. Esiintymisalueensa vuoristoseuduilla laji esiintyy myös havumetsissä. ==Ravinto== Ravintona etelänpuukiipijä käyttää hyönteisiä ja hämähäkkejä. ==Lisääntyminen== Naaras hautoo 5–7 munaansa 14–15 vuorokautta. Poikaset jättävät pesän noin 2 viikon ikäisinä. On todennäköistä, että etelänpuukiipijä risteytyy jossakin määrin puukiipijän kanssa. == Lähteet == Luokka:Puukiipijät
Kaukora

Kaukora Oy on suomalainen LVS-alan laitevalmistaja. Yritys on perustettu vuonna 1976, ja se myytiin ruotsalaiselle Nibe Industrierille 2004. Yritys valmistaa lämmityslaitteita JÄSPI-tuotemerkillä. Kaukoran päätuotteita ovat käyttövedenlämmittimet, lämpöpumput, keskuslämmityskattilat, energiavaraajat, kaukolämpölaitteet ja lämpötekniset erikoistuotteet. Tärkeimpiä vientimaita ovat Ruotsi, Venäjä, Saksa, Baltian-maat ja Japani. JÄSPI-tuotteet valmistetaan Kaukora Oy:n tehtailla Raisiossa ja Turussa. Vuonna 2019 yhtiön liikevaihto oli 29,6 milj. EUR, josta viennin osuus oli kolmannes. Jäspi- tuotteet on merkitty kotimaisen valmistuksen takaavalla Avainlippu-merkillä. == Lähteet == Luokka:Suomalaiset teknologiayritykset Luokka:Raisiolaiset yritykset
Lehtovaara (Kajaani)

Lehtovaara on alle 200 asukkaan kylä Kajaanissa. Lehtovaaran huipulta näkyy muun muassa Sotkamon radiotorni. Lehtovaaran kylässä on Haukijärven uimaranta, jota ylläpiti vuoteen 2023 asti järven entisöintiä varten aikoinaan perustettu Haukijärvi yhdistys. Nykyään uimarantaa ylläpitää Lehtovaaran Metsästäjät. Luokka:Kajaanin kylät == Lähteet == Luokka:Kajaanin kylät
Punapyy

Punapyy (Alectoris rufa) on peltopyytä hieman suurempi kanalintu. Sitä tavataan Lounais-Euroopassa ja Englannin eteläosissa, jonne laji on istutettu 1700-luvulla. Punapyy viihtyy viljelysmailla, mutta myös muilla kuivilla avomailla ja kivikoissa. Lajia ei tavata ollenkaan Euroopan ulkopuolella, se on mitä tyypillisin paikkalintu. ==Ulkonäkö== Punapyylle on tunnusomaista vaalea leukalappu, jota ympäröi musta reunus. Rinnassa ja kyljissä on mustia poikittaisviiruja. Linnun selkäpuoli on harmaanruskehtava ja jalat sekä nokka punaiset. Vaaran uhatessa punapyy mieluummin pakenee juosten kuin lähtee lentoon. Punapyy on 33–34 cm pitkä ja painaa 500–700 grammaa. ==Sukulaiset== Punapyyllä on Euroopassa lähisukulaisia lajeja, joilla kaikilla on pystyviiruinen kylkikuvio. Kivikkopyy asustaa Apenniinien niemimaan vuoristoissa, Alpeilla ja Balkanin niemimaalla. Vuoripyytä tavataan puolestaan Balkanin koillisosissa ja Turkissa. Koska punapyy ja sen lähisukulaiset ovat tyypillisiä paikkalintuja, on luonnollista, että lajeja ei ole tavattu Suomessa. ==Lisääntyminen== Naaras munii 10–17 munaa ja hautoo niitä noin 25 vuorokautta. Poikaset oppivat nopeasti ottamaan lentopyrähdyksiä. ==Ravinto== Punapyyt syövät siemeniä, silmuja ja maassa eläviä selkärangattomia. == Lähteet == Luokka:Aitokanat
Onni Määttänen

Onni Henrik Määttänen (10. helmikuuta 1908 Ilomantsi – 13. kesäkuuta 2010 Joensuu) oli Mannerheim-ristin ritari n:o 119 ja ainoa 100 vuotta täyttänyt ritari. Sodan jälkeen Määttänen toimi maanviljelijänä Ilomantsin Maukkulassa vuoteen 1979 saakka. Hänelle on myönnetty talousneuvoksen arvonimi. Määttänen asui Joensuussa. Talvisodassa Määttänen palveli lähellä kotiseutuaan Ilomantsin lohkolla toimien komppanianvääpelinä. 13. joulukuuta 1939 hän haavoittui lievästi Oinassalmella. Jatkosodassa Määttäsestä tuli kaukopartiomies Osasto Kuismasen riveihin. Ritarinimitykseensä 1. elokuuta 1943 mennessä ErP 4:n kaukopartionjohtaja, vääpeli Määttänen oli ehtinyt suorittaa 16 partiomatkaa. Määttänen oli mukana esimerkiksi Petrovski Jamin huoltokeskuksen tuhoamisretkellä. Ritarinimityksen perusteluissa mainitaan hänen yhtenä ominaisuutenaan mielenmaltti. Tämä ilmeni hieman erikoisella tavalla hänen haavoittuessaan eräällä partiomatkalla. Määttänen salasi haavoittumisensa ja toimi partiossa loppumatkan ajan tavalliseen tapaan. Toiset saivat tietää vammasta vasta partion palattua tukikohtaan. Määttäsen viimeinen partiomatka on kuuluisa. Seitsemän miehen partio toimi Karhumäen eteläpuolella syyskuussa 1944. Muonan loppuessa partio yritti saada yhteyden yksikköönsä täydennyksen tilaamista varten, mutta yhteyttä Kyynel-radiolla ei saatu. Yksi partion miehistä oli lisäksi kuumeessa. Kun vastaus viimein saatiin, viesti kuului: "Sotatoimet loppuneet tulkaa kotiin niin kuin pääsette". Paluumatka kävellen olisi vienyt kolme viikkoa. Seuraavassa yhteydessä partiolle kuitenkin luvattiin noutolento. Lento oli poikkeuksellinen, koska se tapahtui Neuvostoliiton puolelle ilman lupaa aselevon ollessa jo voimassa. Hänet ylennettiin ylivääpeliksi 24. helmikuuta 1968. Kun Määttänen 10. helmikuuta 2008 täytti 100 vuotta, hänen syntymäpäiviään juhlittiin Pohjois-Karjalan Prikaatissa. Paikalla oli lähes 400 kutsuvierasta. Juhlapuheen pitänyt Itä-Suomen sotilasläänin komentaja kenraalimajuri Jukka Pennanen luonnehti Määttästä poikkeukselliseksi sotilaaksi ja ihmiseksi. Pennanen välitti myös Puolustusvoimain komentajan amiraali Juhani Kaskealan sekä puolustusministeri Jyri Häkämiehen tervehdyksen ja onnittelut Määttäselle. Mannerheim-ristin ritareista paikalla olivat Tuomas Gerdt ja Pentti Iisalo. Myös Iisalo piti juhlapuheen Määttäselle. Iisalo kuoli itse 8 kk myöhemmin samana vuonna. Neljäs elossa ollut ritari Heikki Nykänen ei päässyt osallistumaan juhliin. Määttänen asui kotonaan 97-vuotiaaksi asti ja asui sen jälkeen joensuulaisessa sairaskodissa aina kuolemaansa saakka. Määttänen kuvaili vointiaan vielä hyväksi 100-vuotissyntymäpäivänsä aattona. Hän ei kuitenkaan enää osallistunut Itsenäisyyspäivän vastaanotolle. Määttänen kuoli 102-vuotiaana sairaalassa Joensuussa.Mannerheim-ristin ritari Onni Määttänen kuollut MTV3.fi Uutiset 14.6.2010. == Lähteet == * === Viitteet === ==Kirjallisuutta== * * * * ==Aiheesta muualla== Luokka:Mannerheim-ristin ritarit Luokka:Kaukopartiomiehet Luokka:Suomalaiset maanviljelijät Luokka:Yli satavuotiaiksi eläneet suomalaiset Luokka:Vuonna 1908 syntyneet Luokka:Vuonna 2010 kuolleet
Martti Viitanen

Martti Juho Viitanen (5. tammikuuta 1913 Oulujoki – 22. tammikuuta 1980) oli suomalainen poliitikko, joka toimi Rafael Paasion 1. hallituksen sisäasiainministerinä 27. toukokuuta 1966 ja 30. marraskuuta 1967 välisen ajan sekä myöhemmin Paasion 2. hallituksessa 23. helmikuuta 1972 – 4. syyskuuta 1972. Puoluekannaltaan Viitanen oli sosiaalidemokraatti. Koulutukseltaan Viitanen oli oikeustieteen kandidaatti. Sotilasarvoltaan hän oli reservin kapteeni. Viitanen jäi eläkkeelle Vaasan läänin maaherran virasta lokakuun alussa 1977. == Muu poliittinen ura == * Valmisteverokonttorin assistentti 1946–1948 * Imatran kauppalansihteeri 1949–1953 * Lappeenrannan kaupunginjohtaja 1954–1958 * SDP:n puoluetoimikunnan jäsen 1957–1963 * Kotkan kaupunginjohtaja 1958–1967 * Vaasan läänin maaherra 1967–1977 * Suomen Satamaliiton puheenjohtaja 1965 → * Paikallissairaalain liiton puheenjohtaja 1961 → * SDP:n puoluevaltuuston puheenjohtaja 1963–1968 == Lähteet == ==Kirjallisuutta== * * Suomen lakimiehet 1975, s. 1088–1089. Helsinki: Suomen Lakimiesliitto, 1975. == Aiheesta muualla == * Luokka:Suomen Sosialidemokraattisen Puolueen poliitikot Luokka:Kotkan kaupunginjohtajat Luokka:Lappeenrannan kaupunginjohtajat Luokka:Suomen sisäministerit Luokka:Suomalaiset juristit Luokka:Vaasan läänin maaherrat Luokka:Vuonna 1913 syntyneet Luokka:Vuonna 1980 kuolleet
Antti Tuisku (albumi)

Antti Tuisku on Idols-ohjelman kautta poplaulajaksi päässeen Antti Tuiskun toinen albumi, joka julkaistiin 11. toukokuuta 2005 Sony BMG -levy-yhtiön kautta. Antti Tuisku oli Suomen albumilistalla 20 viikkoa, joista ykkösenä ensimmäiset kaksi ja lisäksi vielä yhden myöhemmin. Maan kymmenen myydyimmän albumin joukossa se oli 11 viikon ajan. Albumilta julkaistiin kaksi singleä, joista ensimmäinen oli ”Tyhjä huone”, joka nousi ilmestyttyään suoraan Suomen singlelistan kärkipaikalle. Yhteensä se vietti listalla kahdeksan viikkoa. Toisena singlenä, joskin vain promona, julkaistiin tuplasingle, joka sisälsi kappaleet ”Läpi jään” ja ”Yksityinen”. Albumi saavutti platinalevyn rajan julkaisuvuonnaan 2005. == Kappaleet == # Läpi jään - 4.01 # Aikaani tuhlaan - 4.04 # Katson sua - 3.27 # Meitä ei oo - 3.50 # Yksityinen - 3.15 # Juorukello - 3.55 # Miten ois - 3.26 # Tyhjä huone - 3.11 # Huolitko mun rakkauden? - 3.13 # Jätä rauhaan - 3.33 # Vieraat kasvot - 3.45 ==Singlet== * Tyhjä huone (2005) * Läpi jään / Yksityinen (27. kesäkuuta 2005) (promo) == Lähteet == == Aiheesta muualla == * * Albumin arvostelu findance.comissa Luokka:Vuoden 2005 albumit Luokka:Antti Tuiskun albumit
Robert Gates

Robert Michael Gates (s. 25. syyskuuta 1943 Wichita, Kansas, Yhdysvallat) on yhdysvaltalainen poliitikko, joka oli 22. Yhdysvaltain puolustusministeri ja keskustiedustelupalvelu CIA:n johtaja. Gates toimi CIA:n johtajana 6. marraskuuta 1991 – 20. tammikuuta 1993. Yhdysvaltain senaatti nimitti hänet 6. joulukuuta 2006 Yhdysvaltain puolustusministeriksi äänin 95–2 Donald Rumsfeldin erottua tehtävästä. Gates vannoi virkavalan ja aloitti tehtävässä 18. joulukuuta. Hän jatkoi puolustusministerin tehtävää myös demokraattien Barack Obaman voitettua vuoden 2008 presidentinvaalit, vuoteen 2011 asti. Gatesilla ja hänen vaimollaan, Beckyllä, on kaksi lasta, ja puoluekannaltaan hän on sitoutumaton, joka kuitenkin sanoo ajattelevansa republikaanien tavoin. Gates ei osallistunut Obaman virkaanastujaisiin, vaan vietti ajan sotilastukikohdassa Washingtonin ulkopuolella. Hän on kuudentena protokollassa korvaamassa presidenttiä ja ylempää johtoa mahdollisen "katastrofin" varalta.http://politicalticker.blogs.cnn.com/2009/01/19/defense-secretary- gates-to-be-designated-successor-tuesday/ ==Lähteet== == Aiheesta muualla == * Biography, Dr. Robert M. Gates, President Texas A&M; University 2003 * Material on Gates The Literature of Intelligence: A Bibliography of Materials, with Essays, Reviews, and Comments, by J. Ransom Clark * The Robert Gates File – The Iran-Contra Scandal, 1991 Confirmation Hearings, and Excerpts from New Book Safe for Democracy Luokka:George W. Bushin hallituksen jäsenet Luokka:Obaman hallituksen jäsenet Luokka:Yhdysvaltain puolustusministerit Luokka:CIA:n johtajat Luokka:Vuonna 1943 syntyneet Luokka:Elävät henkilöt
Atkins

Atkins on muun muassa seuraavien henkilöiden sukunimi: * Al Atkins (s. 1947), englantilainen laulaja * Anna Atkins (1799–1871), brittiläinen valokuvaaja ja kasvitieteilijä * Chester Burton Atkins, Chet Atkins (1924–2001), yhdysvaltalainen kitaristi * Coral Atkins (1936–2016), brittiläinen näyttelijä * Derrick Atkins (s. 1984), bahamalainen pikajuoksija * Doug Atkins (1930–2015), yhdysvaltalainen amerikkalaisen jalkapallon pelaaja * Ed Atkins (s. 1982), brittiläinen taiteilija * Eileen Atkins (s. 1934), brittiläinen näyttelijä ja käsikirjoittaja * Emma Atkins (s. 1975), englantilainen näyttelijä * Henry Ernest Atkins (1872–1955), englantilainen shakkimestari * Juan Atkins (s. 1962), yhdysvaltalainen muusikko, teknomusiikin kehittäjä * Paul S. Atkins, yhdysvaltalainen juristi ja liike-elämän vaikuttaja, arvopaperi- ja pörssikomission komissaari * Robert Atkins (s. 1946), brittiläinen poliitikko ja europarlamentaarikko * Robert Atkins (1930–2003), yhdysvaltalainen fysiologi, sydäntautilääkäri ja ravitsemustieteilijä, Atkinsin dieetin kehittäjä * Ronald Atkins (1916–2020), brittiläinen työväenpuolueen poliitikko * Susan Atkins (1948–2009), yhdysvaltalainen rikollinen.
Vasara (täsmennyssivu)

Vasara voi tarkoittaa ainakin seuraavia asioita: *vasara, työkalu *vasaraluu, keskikorvassa sijaitseva kuuloluu *vasara, pianon osa *vasara, revolverin osa *Vasara, sukunimi *Vasara, kylä Suomussalmella *Vasara, entinen suomalainen kustantamo ==Katso myös== * vasarahai, hailaji
Duane Hanson

Duane Elwood Hanson (17. tammikuuta 1925 Alexandria, Minnesota – 6. tammikuuta 1996 Boca Raton, Florida) oli yhdysvaltalainen kuvanveistäjä, joka tunnetaan hyperrealistisista veistoksistaan. Hanson otti tavallisesti muotit elävistä malleista, ja teki sitten niiden pohjalta valoksia, käyttäen materiaalina muun muassa polyesteriä ja lasikuitua. Hanson maalasi valokset ihonvärillä ja vaatetti veistokset, jolloin syntyi vaikutelma elävistä ihmisistä. Hansonin työt olivat varsinkin 1960-luvulla usein yhteiskunnallisesti kantaa ottavia. Hanson otti töissään kantaa muun muassa sodankäyntiin ja kodittomuuteen. Hanson opiskeli ensin Macalester Collegessa Minnesotassa, josta hän jatkoi Minnesotan yliopistoon ja edelleen Cranbrook Academy of Art -oppilaitokseen Michiganiin. Opiskelujensa jälkeen Hanson toimi opettajana Saksassa, jossa ollessaan hän tutustui George Grygoon. Grygon aiemmin tekemät polyesteri- ja lasikuituteokset toimivat innoituksena monille Hansonin omista teoksista. Hanson palasi 1960-luvun alussa takaisin Yhdysvaltoihin ja asettui aloilleen Atlantaan. Hanson ryhtyi työskentelemään polyesterin ja lasikuidun kanssa vuonna 1963 ja julkaisi ensimmäisen täysikokoisen veistoksensa vuonna 1967. == Lähteet == Luokka:Yhdysvaltalaiset kuvanveistäjät Luokka:Vuonna 1925 syntyneet Luokka:Vuonna 1996 kuolleet
Maksim Gorki (1938)

Maksim Gorki oli Neuvostoliiton laivaston Kirov-luokan risteilijä, joka nimettiin venäläisen kirjailijan Maksim Gorkin mukaan. == Valmistus == Alus tilattiin Ordžikidzen telakalta Leningradista, missä köli laskettiin 20. joulukuuta 1936. Alus laskettiin vesille 30. huhtikuuta 1938 ja otettiin palvelukseen 25. lokakuuta 1940.Whitley, M. J. s. 210 == Palvelus == Palvelukseenotettaessa alus liitettiin Itämeren laivastoon. Se siirtyi 14. joulukuuta Tallinnaan miehistökoulutukseen. Alus siirrettiin 14. kesäkuuta 1941 Riianlahdelle.Yakubov & Worth 2009 s. 92 Kesäkuussa 1941 Saksan hyökättyä Neuvostoliittoon Maksim Gorki oli Daugavgrīvassa. Aluksen ensimmäisenä tehtävänä oli suojata Suomenlahden suun miinanlaskuoperaatioita. Tällaisella matkalla suojausosasto ajoi 23. kesäkuuta suoraan miinakenttään, jolloin yksi hävittäjä upposi ja toinen vaurioitui. Maksim Gorkin keula tuhoutui, mutta se kykeni menemään omin voimin Vormsiin ja edelleen Tallinnan kautta Leningradiin telakalle korjattavaksi.Whitley, M. J. s. 211 Aluksen korjaukset olivat vielä kesken, kun sitä tarvittiin Leningradin puolustuksen tukena. Alus sijoitettiin merikanavaan tykistöasemaksi. Maksim Gorki taisteli Leningradia piirittäviä saksalaisia joukkoja vastaan ampuen pääaseillaan 2 311 laukausta. Saksan kenttätykistö osui 18. syyskuuta alukseen, mutta vauriot jäivät vähäisiksi. Alukseen osui 23. syyskuuta ilmahyökkäyksessä. Alus joutui uudelleen 4. huhtikuuta 1942 ilmahyökkäykseen, mutta alukseen ei osuttu. Tämän jälkeen alukseen osui jälleen kenttätykistön kranaatteja. Alus oli kesäkuussa vaurioiden korjaamiseen jälkeen jälleen toimintakykyinen. Tammikuussa 1944 alus osallistui puna-armeijan suurhyökkäyksen tukemiseen tulittamalla saksalaisten asemia. Se tuki hyökkäystä Kraassela-Ropsunhoviin ja kesäkuussa 1944 Viipuriin. Näiden jälkeen alus ei osallistunut hyökkäykseen. Alus poistettiin palveluksesta helmikuussa 1956. Se oli koealuksena, kunnes se hinattiin 18. huhtikuuta 1958 romutettavaksi Martin telakalle Pietariin. ==Lähteet== * * * === Viitteet === Luokka:Kirov-luokan risteilijät Luokka:Neuvostoliittolaiset toisen maailmansodan risteilijät
HcM

HCM on tamperelainen jääkiekkojoukkue, joka pelasi Suomi-sarjassa kaudet 2004–2008. Tämän jälkeen se luopui sarjapaikastaan kaudeksi 2008–2009. Seura on perustettu vuonna 2003 ja sen alkuperäinen nimi oli Hc Montreal, koska joukkueella oli varustesopimus Montreal Sportsin jääkiekkovalmistuksen kanssa. Joukkue pelasi kotiottelunsa Tesoman jäähallissa. Ensimmäisellä kaudellaan Suomi-sarjassa 2004–2005 se selvisi välieriin saakka, mutta joutui taipumaan SHT:lle. Kaudella 2005–2006 joukkue ei selviytynyt pudotuspeleihin jäätyään Etelälohkon kuudenneksi. Myöskään kaudella 2006–2007 ei pudotuspelipaikkaa irronnut vaan seura jäi oman lohkonsa viidenneksi kerättyään 33 pistettä. == HCM:ssä pelanneet SM-liigapelaajat == *Karri Akkanen *Turo Alenius *Jaakko Huhti *Pekka Kangasalusta *Miikka Kemppi *Antti Kähönen *Jouni Lahtinen *Eero Lajunen *Kimmo Lisko *Miikka Luodes *Jaakko Marttila *Mikko Niemi *Mika Niittymäki *Teemu Numminen *Ari Paananen *Mikko Rantala *Janne Vuorela *Juha Vuorivirta ==Aiheesta muualla== * Seuran kotisivut Luokka:Tamperelaiset urheiluseurat
A5

A5 voi tarkoittaa ainakin seuraavia asioita: * A5, paperiarkin koko ISO 216 -standardissa * North American A-5 Vigilante, pommikone, lyhyesti A-5 * Apple A5, tietokoneessa tai puhelimessa käytetty järjestelmäpiiri * Audi A5, henkilöauto * A5, ensimmäinen Suomessa valmistettu veturimalli * A5 eli Joonian valtatie, moottoritie Kreikassa * Autobahn A5, moottoritie Sveitsissä * Autobahn A 5 eli Bundesautobahn 5, moottoritie Saksassa * FN Browning A5, haulikkomalli * Saksalainen Aggregate-rakettisarjan rakettityyppi A5 * Samsung Galaxy A5, älypuhelin
Josh Wink

Josh Wink (oik. Joshua Winkleman) (s. 1970) on yhdysvaltalainen DJ ja muusikko, joka on vaikuttanut merkittävästi elektronisen tanssimusiikin kehitykseen. Winkin musiikki tuli julkisuuteen vuonna 1995 superhitin "Higher State of Consciousness" myötä. Tämä kappale oli vuoden suurimpia klubihittejä ja siivitti tietä hiteille "Don't Laugh" ja "Are You There?". Samoihin aikoihin Wink perusti oman levy-yhtiönsä Ovum Recordingsin ystävänsä King Brittin kanssa. Musiikkityyliltään Winkin tuotanto on acid housen ja teknon välimaastossa, lainaten aineksia muistakin tyyleistä. "Higher State of Consciousness" -kappaletta pidetään acid-musiikin merkittävimpiin kuuluvana klassikkona. Monet kappaleista on julkaistu eri väännöksillä Winkin taiteilijanimestä, esimerkiksi Winc tai Winx. Omien projektiensa lisäksi hän on uudelleenmiksannut tunnettujen muusikoiden ja yhtyeiden, kuten Depeche Mode ja Moby, kappaleita. == Julkaisut == === Singlet ja maxit === * Josh Wink: Strong Song (1992) * Winx: Feeling Good (1993) * Winx: Nervous Build-up (1994) * Winx: How's the Music (1994) * Winx: Don't Laugh (1994) * Wink: Liquid Summer (1994) * Winks: Meditation Will Manifest (1994) * Winc: Thoughts of a Tranced Love (1995) * Winx & 20 Fingers: Don't Laugh But Lick It (1995) * Wink: Higher State of Consciousness (1995) * DJ ESP & Josh Wink: Stairway to Headphones (1995) * Wink: Are You There... (1995) * Size 9: I'm Ready (1995) * Winx: Hypnotizin' (1996) * Winx: You Are the One (1996) * Winx: Verano Azul (1997) * Wink: 6th Sense (1997) * Wink: Simple Man (1998) * Wink: Track 9 (1998) * Josh Wink & Lil' Louis: How's Your Evening So Far? (2000) * Wink: Evil Acid (2001) * Carl Cox & Wink: It's the Machines (2001) * Wink: Superfreak (Freak) (2002) * Wink: 516 Acid (2004) * Wink: Fill Me With Acid (2004) === Albumit === * Winx: Left Above The Clouds (1996) * Wink: Herehear (1998) * Wink: 20 to 20 (2002) == Aiheesta muualla == * Ovum Recordings * Josh Wink @ The DJ List * Josh Wink Discogs.comissa Luokka:Acid house Luokka:Yhdysvaltalaiset DJ:t Luokka:Yhdysvaltalaiset elektronisen musiikin artistit Luokka:Yhdysvaltalaiset tekno-artistit Luokka:Vuonna 1970 syntyneet Luokka:Elävät henkilöt
Wink

Wink tarkoittaa seuraavia *Wink, japanilainen tyttöduo ==Sukunimi== *Josh Wink (s. 1970), yhdysvaltalainen muusikko *Walter Wink (1935–2012), yhdysvaltalainen teologi Luokka:Luettelot henkilöistä sukunimen mukaan
Prey (videopeli)

Prey on Human Head Studiosin kehittämä ja 2K Gamesin julkaisema ensimmäisen persoonan ammuntapeli. Peli julkaistiin vuonna 2006 Microsoft Windowsille, Xbox 360:lle, OS X:lle ja vuonna 2008 myös Linuxille. Xbox 360 -version on kehittänyt Venom Games. Preyssä käytetään id Tech 4 -pelimoottoria. Peli alkaa siitä, kun pelin päähenkilö Tommy, hänen isoisänsä Enisi ja Tommyn tyttöystävä, Jen, kaapataan jättimäiseen avaruusalukseen. Pelistä on julkaistu mobiiliversio nimellä Prey Mobile 3D.http://www.mobygames.com/game/prey- mobile-3d Pelille oli myös kehitteillä jatko-osa, mutta vuonna 2014 kerrottiin projektin perumisesta. Oikeudet peliin siirtyivät Bethesda Softworksille, jonka tytäryhtiö Arkane Studios kehitti vuonna 2017 julkaistun pelin Prey. == Lähteet == == Aiheesta muualla == * * Luokka:Vuoden 2006 videopelit Luokka:Ensimmäisen persoonan ammuntapelit Luokka:Science fiction -videopelit Luokka:Windows-pelit Luokka:Xbox 360 -pelit Luokka:Mac OS -pelit Luokka:Linux- pelit
Johannes Kastaja (EP)

Johannes Kastaja -EP on CMX:n ensimmäinen julkaistu äänite vuodelta 1988. Levy on uudelleenjulkaistu vuonna 2002 yhdessä Kolmikärki-albumin uusintajulkaisun kanssa sekä osana Kolmikärjen Veljeskunta -boksia. EP äänitettiin Ahti Kortelaisen Tico Tico Studiossa. Levyn musiikki on pelkistettyä, nopeatempoista hardcore punkia. Musiikissa kuuluu vahvasti Terveet Kädet -yhtyeen vaikutus. Kappaleista puolet on laulettu englannin kielellä. Levyn toinen kappale Lapsi herätti ilmestyessään kulttimainetta, koska sen kiistanalaiset sanat kertoivat lapsen hyväksikäytöstä.Noise.fi: Levyarvostelut: CMX – Kolmikärki Gold ==Julkaisu ja vastaanotto== Johannes Kastaja julkaistiin alkuvuodesta 1988 vinyylijulkaisuna, jossa on Läjä Äijälän piirtämä kansi ja vihreä levy. Yhtye on kertonut erään pienlehden haastattelussa, että levyn ideana oli se, että: "Se kastaa mahdollisen kuulijan meidän apokalyptiseen visioomme". Yhtye teki myös ensimmäiset haastattelunsa vaktakunnallisissa musiikkilehdissä. Yhtye esiintyi ensimmäistä kertaa kotiseutunsa ulkopuolella, Liedon Punkfestareilla ja yhtyeen yllätykseksi vastaanotto oli riehakas.CMX - Biografia ==Kappaleet== Kappaleet kirjoittanut A. W. Yrjänä, ellei toisin mainita Discogs: CMX – Johannes Kastaja # # # # * # # == Kokoonpano == * Yrjänä– Basso ja ääni * Suomalainen – kitara * Kanniainen – rummut Muita: * Läjä Äijälä - Kansitaide == Lähteet == == Aiheesta muualla == * Schildt, Saku: Kauan sitten, vuonna 1988, Rumbassa arvioitiin aloittelevan CMX-yhtyeen ensimmäinen ep. Rumba.fi 17.12.2013. * Luokka:CMX:n EP:t Luokka:Esikois-EP:t Luokka:Vuoden 1988 EP:t
Nadia Farès

Nadia Farès (; s. 20. joulukuuta 1973 Marrakech, Marokko) on marokkolais- ranskalainen ohjaaja, käsikirjoittaja, tuottaja ja näyttelijä. Hän on näytellyt muun muassa elokuvissa Apinan tarina (äänirooli, 1999), Purppuravirrat (2000) ja Kahden tulen välissä (2002). Farès on valmistunut New Yorkissa olevasta Tisch School of the Arts elokuvataiteen maisteriksi (Master of Fine Arts in Film and Television). == Lähteet == == Aiheesta muualla == * * Luokka:Marokkolaiset näyttelijät Luokka:Ranskalaiset näyttelijät Luokka:Vuonna 1973 syntyneet Luokka:Elävät henkilöt
Somoza

Somoza on espanjalainen sukunimi, joka on muun muassa Nicaraguaa yli 30 vuotta hallinneella suvulla. Tunnettuja Somoza-nimisiä ovat: * Anastasio Somoza García (1896–1956), Nicaraguan presidentti 1937–1947 ja 1950–1956 * Anastasio Somoza Garcían pojat: ** Luis Somoza Debayle (1922–1967), Nicaraguan presidentti 1956–1963 ** Anastasio Somoza Debayle (1925–1980), Nicaraguan presidentti 1967–1972 ja 1974–1979, hallitsi 1974–1979), toiseksi vanhin poika * Anastasio Somoza Portocarrero, Anastasio Somoza Debaylen poika * José Carlos Somoza (s. 1959), kuubalais-espanjalainen kirjailija
Hallintoneuvos

Hallintoneuvos () oli Suomessa korkeimman hallinto-oikeuden jäsenen virkanimike vuoden 2016 loppuun saakka. Vuoden 2017 alusta alkaen korkeimman hallinto-oikeuden jäsenen virkanimikkeenä on oikeusneuvos. Korkeimmasta hallinto-oikeudesta annetun lain mukaan korkeimmassa hallinto-oikeudessa on presidentin lisäksi muina jäseninä vähintään 15 oikeusneuvosta (vuoden 2017 alusta alkaen). ==Katso myös== * Hallitusneuvos * Oikeusneuvos ==Lähteet== ==Aiheesta muualla== * Korkeimman hallinto-oikeuden tuomarit Luokka:Oikeuslaitos
Peter Englund

Peter Englund (s. 4. huhtikuuta 1957 Boden) on ruotsalainen historioitsija ja kirjailija. Englund oli Ruotsin akatemian jäsen 2002–2018, mutta erosi Metoo- kohun seurauksena keväällä 2018. Hän palasi tehtävään tammikuussa 2019. Englund toimi akatemian pysyvänä sihteerinä vuosina 2009–2015. Hän on aiemmin ollut tutkijana Uppsalan yliopistossa sekä professorina Dramatiska Institutetissa. Englund opiskeli arkeologiaa, historiaa ja teoreettista filosofiaa Uppsalan yliopistossa ja valmistui kandidaatiksi vuonna 1983. Hän suoritti tohtorintutkinnon 1989 väitöskirjalla Det hotade huset (), joka käsitteli 1600-luvun ruotsalaisen aatelin maailmankuvaa. Vuotta ennen tohtoriksi valmistumistaan hän julkaisi arvostetun kirjan Pultava. Vuonna 1993 Englund sai August-palkinnon ja vuonna 2002 Selma Lagerlöfin kirjallisuuspalkinnon. Englundin tuotanto käsittelee pääasiassa Ruotsin suurvalta-ajan historiaa sekä 1900-luvun sotahistoriaa. Hänet tunnetaan helposti lähestyttävästä kirjoitustyylistään. Englundin teoksia Ofredsår (suom. Suuren sodan vuodet) ja Den oövervinnelige (suom. Voittamaton) kohtaan on esitetty kritiikkiä epätäsmällisyydestä. Brittiläinen 1600-luvun historian asiantuntija Robert I. Frost on huomauttanut, että Puolan historian kohdalla "kirjoittaja tekee useita virheitä, ja tekstiä leimaa täsmällisyyden puute, mutta kaikkia virheitä on turha luetella".Peter Johnsson: "Polen i historien", alaviite 92 Samoin Peter Johnsson osoittaa kirjassaan Polen i historien noissa teoksissa joukon nationalistisia tai asenteellisia väitteitä.Peter Johnsson: "Polen i historien", Carlsson bokförlag 2009, ISBN 978-91-7331-266-0, s. 169-173. == Teoksia == * * Det hotade huset, 1989 * * * * * * * == Lähteet == == Aiheesta muualla == Luokka:Ruotsalaiset historioitsijat Luokka:Ruotsalaiset tietokirjailijat Luokka:Ruotsin akatemian jäsenet Luokka:Vuonna 1957 syntyneet Luokka:Elävät henkilöt
Lätäseno

Lätäseno () on joki Käsivarren Lapissa. Se on Muonionjoen suurin sivujoki ja noin sadan kilometrin pituinen. Sen latvahaaroja ovat Poroeno () ja Rommaeno (). Korkeusero Poroenosta Markkinan kylään joen suussa on 265 metriä. Joki on koskimelojien suosima melontareitti,Meloja-lehti 1/1990 ja tärkeä kalastusmatkailukohde. Siellä kalastetaan lohia, taimenia, siikaa, harjusta, ahventa ja haukea.Maalareiden kalakerho Lätäsenon valuma-alueen pinta-ala on 2 152,09 km², josta Suomen puolella on 2 039,18 km².Ekholm 1993: 135. Suomen ulkopuolinen osa valuma-alueesta on Norjaa, jonka puolelle joen valuma-alue lähellä vedenjakajaa paikoin hiukan ulottuu.Ekholm 1993, liitekartta. Lätäsenon saamenkielisen nimen Leahttáseatnu jälkiosana on suurta virtaa eli enoa merkitsevä sana eatnu, mutta alkuosan Leahttas- merkitys on tuntematon ja sen arvellaan olevan lainaa alueellisesta muinaiskielestä, jota seudulla puhuttiin ennen saamea.https://kaino.kotus.fi/www/verkkojulkaisut/julk63/SuomalainenPaikannimikirja_e- kirja_kuvallinen.pdf == Lähteet == * ===Viitteet=== Luokka:Lätäsenon valuma- alue Luokka:Enontekiön joet
Józef Łuszczek

Józef Łuszczek (s. 20. toukokuuta 1955) on puolalainen maastohiihdon maailmanmestari.Sports Reference LLC Vuoden 1978 maailmanmestaruuskilpailuissa Lahdessa Łuszczek voitti miesten 15 kilometrin matkan, sai pronssia 30 kilometrillä ja sijoittui seitsemänneksi 50 kilometrillä.Arponen, ym., s. 161–162 Łuszczek ei päässyt vuoden 1976 olympialaisiin katkaistuaan jalkansa ennen kisoja. Lake Placidin olympialaisissa 1980 hän sijoittui viidenneksi 30 kilometrin, kuudenneksi 15 kilometrin ja 17:nneksi 50 kilometrin matkalla. Oslon MM-kilpailuissa 1982 hänen paras sijoituksensa oli 15. sija 30 kilometrillä. Sarajevon olympialaisissa vuonna 1984 Łuszczek sijoittui 27:nneksi 50 kilometrillä, 36:nneksi 15 kilometrillä ja 41:nneksi 30 kilometrillä. Łuszczek valittiin Puolan vuoden 1978 urheilijaksi. == Lähteet == * * === Viitteet === Luokka:Puolalaiset maastohiihtäjät Luokka:Vuonna 1955 syntyneet Luokka:Elävät henkilöt
Psalm 9

Psalm 9 (1984) on chicagolaisen Trouble-yhtyeen esikoisalbumi. Sitä pidetään yhtenä doom metalin klassikoista. Yhtye oli juuri päässyt Metal Blade Records -levy-yhtiölle. Alun perin albumi oli nimilevy, mutta sitä alettiin kutsua kuuluisan toiseksi viimeisen kappaleen mukaan nimellä "Psalm 9". Siinä lainataan psalmia 9: "The lord will be a refuge for the oppressed, a refuge in times of trouble" (suom. "Herra on sorrettujen turva, hän on suoja ahdingon aikana"Raamattu.fi). Myöhemmissä painoksissa Psalm 9 lisättiin kanteen. Psalm 9:n tyylissä yhdistyvät 1960–1970-lukujen rock ja Black Sabbathin kaltainen hitaampi heavy metal. Albumin tunnelma on painostava ja äänimaailma raskas. Sanoituksissaan Eric Wagner käsittelee kristinuskon lisäksi kantaa ottavasti sellaisia aiheita kuin sotaa kappaleessa "Bastards Will Pay". Tales of Brave Ulysses on cover Cream-yhtyeen kappaleesta, jonka on kirjoittanut Eric Clapton.→ The Music == Kappaleet == # # # # # # # # # == Kokoonpano == * Eric Wagner – ­laulu * Rick Wartell –­ kitara * Bruce Franklin –­ kitara * Sean McAllister –­ basso * Jeff Olson – rummut == Arviot == * Allmusic: Allmusic == Lähteet == Luokka:Vuoden 1984 esikoisalbumit Luokka:Troublen albumit
Świnoujście

pienoiskuva|Katu Świnoujściessa. Świnoujście (; ) on kaupunki Puolan luoteisnurkassa Länsi-Pommerin voivodikunnassa. Kaupunki sijaitsee Usedomin ja Wolinin saarilla. Vuoden 2019 arvion mukaan Świnoujściessa asui 40 888 asukasta. Swinemünde perustettiin Swinan, Oderin laskujoen, läntiselle rannalle pienen kylän paikalle vuonna 1748. Fredrik II Suuren aikana Swinemünde linnoitettiin ja se sai kaupunginoikeudet 1765. Se toimi Stettinin (Szczecin) ulkosatamana. Nykyään (2011) kaupunkien yhteinen Szczecin- Świnoujścien satama on Puolan toiseksi suurin kauppasatama. Swinemünden merkitys pieneni, kun Itämerestä rakennettiin kanava suoraan Stettiniin 1800-luvun lopussa. Kaupunki kärsi toisessa maailmansodassa raskaista pommituksista ja ainakin 23 000 siviiliä kuoli. Sodan jälkeen kaupunki luovutettiin Puolalle ja saksalaisasukkaat karkotettiin. == Lähteet == == Aiheesta muualla == * Świnoujścien kotisivut Luokka:Länsi-Pommerin voivodikunnan kaupungit Luokka:Länsi-Pommerin piirikunnat
Pultava (kirja)

Pultava (alkuteos Poltava) on ruotsalaisen historioitsijan ja kirjailijan Peter Englundin vuonna 1988 julkaistu läpimurtoteos, joka käsittelee nykyisen Ukrainan alueella sijaitsevan Pultavan kaupungin lähellä vuonna 1709 käytyä Pultavan taistelua. Englund kirjoitti teoksen samanaikaisesti vuonna 1989 valmistuneen väitöskirjansa kanssa. Kirja oli suuri myyntimenestys: sitä on myyty maailmanlaajuisesti yli 250 000 kappaletta, ja se on käännetty lukuisille kielille. ==Lähteet== * Svenska akademien, tuoli numero 10. Luokka:Kirjat historiasta Luokka:Pultava Luokka:Vuoden 1988 kirjat
Perustuslaillinen liberaalipuolue (Nicaragua)

Perustuslaillinen liberaalipuolue (esp. Partido Liberal Constitucionalista) on nicaragualainen puolue. Puolue erosi Liberal Internationalista 2005. PLC on Nicaraguan itsenäistymisestä 1830-luvulta asti peräisin olevan liberaalipuolueen jälkeläinen. Kun liberaalit hävisivät sisällissodan konservatiiveille 1850-luvulla, he palasivat valtaan 1893 presidentti Jose Santos Zelayan myötä. Yhdysvaltain miehityksen myötä liberaalit pidettiin pois vallasta. He palasivat hallitukseen konservatiivien kanssa vasta 1926 kapinan myötä. Osa liberaaleista tuki Anastasio Somoza Garcíaa, joka löi Augusto César Sandinon toisen liberaaliryhmän, joka jatkoi taistelua vielä 1926 jälkeen. Liberaalit ja konservatiivit marginalisoituivat Somozan perheen perustaman kansallisen liberaalipuolueen myötä, kunnes sandinistit syöksivät Somozan diktatuurin vallasta 1979. Tuolloin liberaalit olivat hajonneet moneen ryhmittymään, jotka yhdistyivät 1990 vaaleihin UNOn (Unión Nacional Opositora) alle vastustamaan sandinisteja. 1990-luvun lopulla monet ryhmät yhdistyivät presidentti Arnoldo Alemánin johdolla perustuslailliseksi liberaalipuolueeksi. Alemán tuomittiin myöhemmin 20 vuodeksi vankilaan korruptiosta. Puolueessa on vuoden 2001 jälkeen ollut monia ristiriitoja ja Bolañosin APREn (Alianza por la República) lisäksi siitä erosi 2006 toisen presidenttiehdokkaan Eduardo Montealegren Alianza Liberal Nicaragüense. Parlamenttivaaleissa 4. marraskuuta 2001 puolue sai 53,2 % äänistä ja 47 paikkaa 90:stä kansalliskokouksessa (Asamblea Nacional). Samana päivänä sen ehdokas Enrique Bolaños Geyer voitti presidentinvaalit, mutta erosi myöhemmin puolueesta. Marraskuun 2006 vaaleissa se sai 25 92:sta paikasta. Vuoden 2006 presidentinvaaleissa sen ehdokas oli José Rizo Castellón. Luokka:Nicaraguan politiikka Luokka:Liberaalikonservatistiset puolueet
The Skull

The Skull on chicagolaisen Trouble-yhtyeen toinen ja synkin doom metal -albumi. Se julkaistiin vuonna 1985. Edeltäjänsä tapaan sitä pidetään yhtenä genren klassikoista. Albumi nauhoitettiin Preffered Sound -studiossa Woodland Hillsissa ja Track Recordilla Los Angelesissa. Albumin tuottivat jälleen Bill Metoyer, Brian Slagel ja Trouble. Ennen albumin julkaisua yhtye teki haastattelun eräällä yhdysvaltalaisella kaapelikanavalla ja esitti livenä studiossa vanhan ja uuden albumin kappaleita. Albumilla yhtye antaa erityiskiitokset roudarille Ron Holznerille, joka toimi basistina kiertuilla Sean McAlliserin lähdettyä yhtyeestä. Albumin nauhoitusten jälkeen myös rumpali Jeff Olson jätti yhtyeen ja hänen tilalleen tuli Dennis Lesh. Musiikillisesti albumi jatkaa Judas Priestin ja Black Sabbathin perinteiden mukaista raskasta linjaa. The Skull on yhtyeen painostavin, synkin ja masentavin albumi. Sanoituksissa kuitenkin heijastui toivon kipinä kristillisestä näkökulmasta, näennäisestä lohduttomuudesta huolimatta. Sanoittaja Eric Wagner on kertonut eräässä haastattelussa, että tuolloiset raamatulliset sanoitukset olivat paras tapa ilmaista yhtyeen tuntemuksia, ilman mitään evankeliointitarkoitusta. Ennen kaikkea sanat kuvastavat yhtyeen tuolloista huonoa henkilökohtaista olotilaa. Myöhemmin sanoitukset muuttuivat henkilökohtaisemmiksi, raamatullisten teemojen jääden taka-alalle. The Skull jäi edeltäjänsä varjoon, vaikka monet pitävät sitä yhtenä 1980-luvun merkittävimmistä doom metal -albumeista.Trouble.de → music → the skull == Kappaleet == # # # # # # # == Kokoonpano == * Eric Wagner –­ laulu * Rick Wartell –­ kitara * Bruce Franklin –­ kitara * Sean McAllister ­– basso * Jeff Olson – rummut == Arviot == * Allmusic: http://www.allmusic.com/album/the- skull-mw0000207311 == Lähteet == == Aiheesta muualla == * * Luokka:Vuoden 1985 albumit Luokka:Troublen albumit
Nagatan lause

Algebrallisessa geometriassa Nagatan lause kuuluu seuraavasti: Jokainen separoitu varisto voidaan upottaa täydellisen variston avoimeksi alivaristoksi. ==Kirjallisuutta== * ==Aiheesta muualla== * Shafarevich, I. R. (Ed.): Algebraic Geometry I Luokka:Algebrallinen geometria Luokka:Matemaattiset teoreemat
Run to the Light

Run to the Light on chicagolaisen Trouble-yhtyeen kolmas albumi, joka julkaistiin vuonna 1987. Albumilla yhtye alkoi sekoittaa tyyliinsä aineksia muista genreistä eikä sen musiikki ollut enää doom metalille ominaisesti hidasta. Kappaleesta ”Run to the Light” kuvattiin musiikkivideo. == Kappaleet == # # # # # # # # == Kokoonpano == * Eric Wagner – ­laulu * Rick Wartell –­ kitara * Bruce Franklin –­ kitara * Jeff Olson – koskettimet * Ron Holzner –­ basso * Dennis Lesh –­ rummut == Arviot == * Allmusic: http://www.allmusic.com/album/run-to-the-light-mw0000192871/credits == Lähteet == == Aiheesta muualla == * * Luokka:Vuoden 1987 albumit Luokka:Troublen albumit
Flair

Flair eli flairtending on näyttävää baarimestarin työskentelyä, jossa hän heittelee pulloja ja suorittaa muitakin normaaliin baarityöskentelyyn liittyviä toimintatapoja näyttävillä ja akrobaattisesti vaikeilla tekniikoilla. Flairtendingissä pidetään MM-kisoja. Kisoissa ei arvostella ainoastaan tekijän teknisiä taitoja, vaan baarimestarin tulee myös pystyä tekemään tasapainoinen, miellyttävä ja kaupallisesti hyväksyttävä juomasekoitus. Flairtending voidaan jakaa kahteen osioon sen merkityksen mukaan. Workflair tarkoittaa työn ohessa suoritettavaa taidokasta ja näyttävää baarityöskentelyä. Showbartending on enemmän viihteellisyyteen perustuvaan ja rekvisiitan käytön hyväksyvää esiintymisluonteista baarityöskentelyä. Jälkimmäisessä juuri kilpaillaan huomioon ottaen valmistettavien juomasekoitusten laatu. Luokka:Juomakulttuuri
Trouble (Troublen albumi)

Trouble on chicagolaisen Trouble-yhtyeen vuonna 1990 julkaistu neljäs albumi. Tässä vaiheessa yhtye siirtyi Metal Blade Records -levy-yhtiöltä Def Americanille, jota johti Rick Rubin. Levy-yhtiön vaihdoksen myötä yhtyeen tyyli vaihtui doom metalista doom/stoner-akselille. Rubin tuotatti musiikista Troublen aiempaa materiaalia tarttuvampaa ja suoraviivaisempaa. Äänimaailmaltaan albumi on Rubinin tuotannolle ominaisesti kuiva ja raskas. Balladi ”The Misery Show’s (Act II)” on jatko-osa Run to the Light -albumin samannimiselle kappaleelle. Kappaleista ”Psychotic Reaction” ja ”At the End of My Daze” kuvattiin musiikkivideot.http://www.trouble.de → The Music == Kappaleet == # # # # # # # # # # == Kokoonpano == * Eric Wagner – ­laulu * Rick Wartell –­ kitara * Bruce Franklin –­ kitara * Jeff Olson – koskettimet * Ron Holzner –­ basso * Barry Stern –­ rummut == Arviot == * Allmusic: http://www.allmusic.com/album/r20513 == Lähteet == == Aiheesta muualla == * * Luokka:Vuoden 1990 albumit Luokka:Troublen albumit Luokka:Rick Rubinin tuottamat albumit